stanford-oval/wikipedia huggingface dataset:
Gumboot

Gumbootin tanssijoita.
Gumboot (suom. Kumisaappaat) on eteläafrikkalaiseen työväenkulttuuriin kuuluva tanssi, joka sai alkunsa Witwatersrandin kultakaivoksissa apartheidin aikana. Tanssin nimi tulee kaivostyöläisten työasuun kuuluvista kumisaappaista, joita tömistämällä työläiset kommunikoivat toistensa kanssa työnantajien kiellettyä keskustelun työaikana. Tavasta kehittyi ajan mittaan tanssi, jota esitettiin vapaa-aikana työläisten elämästä kertovien laulujen tahdissa. Gumboot-tanssi on nykyisin suosittu taidemuoto, jota esitetään ympäri maailmaa. Monien muiden kansantaiteen muotojan tapaan sitäkin sovelletaan uusiin sosiaalisiin yhteyksiin.
Gumboot-tanssin juuret ovat zulujen ja xhosien umgangela ja uphenge -keppitaistelutansseissa. Tanssijoita on tavallisesti 6-8 ja  he seisovat suorassa rivissä. Ryhmä johtaja ilmoittaa suoritettavat tanssiliikkeet tai esittää seuraavan liikesarjan lyhyellä sooloesityksellä. Liikesarjojen nimet kuten dayinja (vaara), amaphoyisa (poliisi) tai GwazamaZulu (puukota zulua) juontuvat kultakaivostyöläisten elinoloista.
Aiheesta muualla

Kliptownin nuorisokeskuksen gumboot-tanssiryhmä
Grainger Town

Grainger market.
Grainger Town on Newcastle upon Tynen vanha keskusta. Alue on nimetty Richard Graingerin mukaan, joka rakennutti valtaosan sen rakennuksista 1830- ja 1840-luvulla. Alueeseen kuuluvat Grainger Market, Theatre Royal, Grey Street, Grainger Street ja Clayton Street. Grainger Townissa on kaikkiaan 450 rakennusta, joista lähes puolet on museoviraston suojelemia. Ne ovat tyypillisesti harmahtavia kivitaloja, joissa on paljon pylväitä, torneja ja kupoleita.
Alue oli 1970-luvulla rappeutumassa pahasti, mutta vuosina 1997––2003 siellä toteutettiin laajamittainen kehityshanke, jonka aikana rakennuksia kunnostettiin ja alueelle tuotiin uutta elämää ja työpaikkoja.
Fides Cuyugan-Asensio

Fides Cuyugan-Asensio (s. 1. elokuuta 1931 Lucena, Filippiinit) on filippiiniläinen oopperalaulaja (koloratuurisopraano), pedagogi, näyttelijä ja libretisti.
Cuyugan-Asension isä Gervasio Santos Cuyugan oli Manuel L. Quezonin henkilökohtainen lääkäri ja kirurgi, joka oli kotoisin San Fernandosta Pampangasta. Hänen äitinsä Jacinta Belza oli kotoisin Buhista Camarines Surista. Cuyugan-Asension lapsuudenkodissa harrastettiin musiikkia, sillä äiti soitti pianoa ja veli Ruben oli viulisti Ernesto Vallejon oppilas. Cuyugan-Asensio valmistui vuonna 1955 Curtis Institute of Musicista Yhdysvaltojen Pennsylvaniassa. Hän ystävystyi oppilaitoksessa Anna Moffon kanssa.
Cuyugan-Asensio teki ammatillisen debyyttinsä tulkitsemalla Adelen roolin operetissa Lepakko Far Eastern Universityn auditoriossa. Kaksi vuotta myöhemmin hän loi Sisan roolin Felipe Padilla de Leónin oopperan Noli me tangere kantaesityksessä Manilan sinfoniaorkesterin kanssa. Cuyugan-Asensio oli mukana kantaesittämässä myös oopperoita Mapulang Bituin (Rosendo Santos), Binhi ng Kalayaan (Eliseo Pajaro) ja Dularawan (Lucrecia Roces Kasilag). Kansainvälisen oopperakirjallisuuden rooleista hän on tulkinnut muun muassa Kertun (Hannu ja Kerttu), Lucian (Lucia di Lammermoor), Susannan (Il segreto di Susanna) ja Konstanzen (Ryöstö Seraljista). Hän esiintyi myös Gian Carlo Menottin Puhelimessa.
Cuyugan-Asensio on työskennellyt paitsi laulajana, myös oopperatuottajana, ja hän on laatinut librettoja englanniksi ja tagalogiksi. Kesäkuussa 2022 Cuyugan-Asensio sai Filippiinien kansallistaiteilijan arvonimen musiikissa. Hänellä on kaksi lasta.
Librettoja

Larawan ng Kababaihan: Maskara at Mukha (Lucrecia Roces Kasilag)
La Loba Negra (Francisco F. Feliciano)
Mayo... Bisperas ng Liwanag (Reynaldo Paguio)
Song of Joseph (musikaali, Raymond Roldan)
Spoliarium (Ryan Cayabyab)
Why Flowers Bloom in May (Lucrecia Roces Kasilag)
Aiheesta muualla

Fides Cuyugan-Asensio Internet Movie Databasessa. (englanniksi)
Gumbetin piiri

Gumbetin piiri Dagestanin kartalla.
Gumbetin piiri (ven. Гумбетовский район, Gumbetovski raion, avaariksi Гумбет район, Gumbet raion) on kunnallinen itsehallintoalue Dagestanin tasavallassa Venäjällä. Vuonna 1930 perustetun piirin pinta-ala on 676,2 neliökilometriä. Asukkaita on 18 500 henkeä (vuonna 2010).
Gumbetin piiri sijaitsee Dagestanin luoteisosan vuoristoseudulla. Se rajoittuu idässä Kazbekin ja Buinakskin, etelässä Untsukulin ja Hunzahin ja lännessä Botlihin piireihin sekä pohjoisessa Tšetšenian Nožai-Jurtin piiriin. Seudulla virtaa Andijskoje Koisu -joki.
Piiriin kuuluu 15 maalaiskuntaa: Aradirih, Argvani, Danuh, Gadari, Igali, Ingiši, Kiljatl, Mehelta, Nižneje Inho, Šabduh, Tljarata, Tsilitl, Tširkata, Tšitl ja Verhnee Inho. Hallinnollinen keskus on Meheltan kylä, josta on 166 kilometriä tasavallan pääkaupunkiin Mahatškalaan. Asutuskeskuksia on yhteensä 27. Vuoden 2002 väestönlaskennan mukaan 99,7 % piirin asukkaista on avaareja. Kaupunkiväestöä ei ole.
Seudun pääelinkeino on maatalous, joka on erikoistunut puutarhanhoitoon, viljakasvien viljelyyn sekä maidon ja lihan tuotantoon. Teollisuutta edustaa säilyketehdas. Piirin kautta kulkevat Botlihin ja Buinakskin sekä Hasavjurtin ja Tlohin väliset maantiet.
Piirissä toimii 8 lastentarhaa ja 21 koulua. Kulttuurilaitoksia ovat 25 kerhotaloa, 21 kirjastoa ja museo. Paikallislehtenä ilmestyy avaarinkielinen Gumbet.
Aiheesta muualla

Gumbetin piiri Dagestanin presidentin sivustolla (Arkistoitu – Internet Archive) (venäjäksi)
Gumbetin piiri Dagestanin hallituksen sivustolla (venäjäksi)
Agul | 
Ahty | 
Ahvah | 
Akuša | 
Babajurt | 
Bežtan osa-alue | 
Bolith | 
Buinaksk | 
Buinaksk | 
Dagestanskije Ogni | 
Dahadajev | 
Derbent | 
Derbent | 
Dokuzpara | 
Gergebil | 
Gumbet | 
Gunib | 
Hasavjurt | 
Hasavjurt |
Hiv | 
Hunzah | 
Izberbaš | 
Južno-Suhokumsk | 
Kaitag | 
Kajakent | 
Karabudahkent | 
Kaspijsk | 
Kazbek | 
Kiziljurt | 
Kiziljurt | 
Kizljar | 
Kizljar | 
Kul | 
Kumtorkala | 
Kurah | 
Lak | 
Levaši | 
Magaramkent | 
Mahatškala | 
Nogai | 
Novolak | 
Rutul | 
Šamil | 
Sergokala | 
Suleiman Stalski | 
Tabasaran | 
Tarumovka | 
Tljarata | 
Tšaroda | 
Tsumada | 
Tsunta | 
Untsukul
Gotthilf Hagen

Gotthilf Hagen.
Gotthilf Heinrich Ludwig Hagen  (3. maaliskuuta 1797 Königsberg – 3. helmikuuta 1884 Berliini) oli saksalainen rakennusinsinööri, joka erikoistui vesirakentamiseen. Fysiikassa hänen nimensä on liitetty Hagenin–Poiseuillen yhtälöön.
Hagen opiskeli aluksi matematiikkaa ja tähtitiedettä ja hän edisti luonnontieteiden tutkimusta Königsbergin yliopistossa osana, mutta siirtyi vesi-insinöörin ammattiin ja työskenteli vuonna 1826 satamarakennustarkastajana Königsbergin lähellä Pillaussa. Hän oli vuoteen 1849 asti vesitekniikan opettaja Saksan rakennusakatemiassa (Bauakademie) ja siirtyi vuonna 1850 Saksan kauppaministeriöön, jossa hän johti pääasiassa satamarakentamista. Hän sai ylennyksen Oberbaudirector-tehtävään vuonna 1860 ja edelleen Oberlandesbaudirectoriksi vuonna 1869. Hänen tehtäviinsä kuului Preussin ja muiden saksankielisten maiden suurten hydrauli- ja satamarakenteiden tarkastaminen. Hän eläköityi vuonna 1875.
Vuosina 1854–1856 Hagen suunnitteli ja johti Ala-Saksissa Jaden merisataman rakentamista. Hän julkaisi useita tieteellisiä tutkielmia ja useita vesirakennusteknisiä uraauurtavia selostuksia.
Teoksia

Handbuch der Wasserbaukunst (kolmiosainen, 1841–1874)
Der Marne-Rheinkanal (1847)
Über Flut und Ebbe in der Ostsee (1857–1859)
Über die Bewegung des Wassers in Strömen (1868)
Über die Bewegung des Wassers in cylindrischen, nahe horizontalen Leitungen (1870)
Untersuchungen über die gleichformige Bewegung des Wassers (1876)
Ginger Fish

| Kenneth Robert Wilson |
| --- | --- |
 Ginger Fish (2014)
Henkilötiedot
Syntynyt: 28. syyskuuta 1966 (ikä 58)
Ammatti:  muusikko
Muusikko
Taiteilijanimi:  Ginger Fish
Aktiivisena:  1995–
Tyylilajit:  industrial metal, alternative metal
Soittimet:  rummut, piano
Yhtyeet:  Marilyn Manson, Martyr Plot, Powerman 5000, Rob Zombie
Levy-yhtiöt:  Nothing, Interscope
Aiheesta muualla
Kotisivut
  [ Muokkaa Wikidatassa ] [ ohje ]  
Ginger Fish (oik. Kenneth Franklin Robert Wilson, jonka muutti myöhemmin Kenny Wilsoniksi, s. 28. syyskuuta 1966, Framingham, Massachusetts, Yhdysvallat) on yhdysvaltalainen rumpali, joka soitti Marilyn Manson -yhtyeessä vuosina 1995-2011. Hän on soittanut useissa lasvegaslaisissa underground-yhtyeissä ja myös Paul Ankan sekä Barry Manilow’n kanssa. Pseudonyymi Ginger Fish tulee tanssija Ginger Rogersista ja sarjamurhaaja Albert Fishistä. Fish on soittanut Marilyn Mansonissa vuodesta 1995, jolloin hän tuli Sara Lee Lucasin tilalle. Vuonna 2011 Wilson ilmoitti jättävänsä Marilyn Mansonin. Ginger Fish toimii nykyään yhtyeen Rob Zombie rumpalina.
Loukkaantumisia

Fish on joutunut usein muun bändin ja itsensä takia onnettomuuksiin ja loukkaantumisiin. Mechanical Animals -kiertueella häneltä murtui lapaluu ja käsi, kun yhtye rikkoi lavan konsertin lopuksi, mutta hän soitti kiertueen loppuun yksikätisenä. Chris Vrenna oli Fishin sijalla tilapäisesti vuonna 2005, kun Fish kärsi päävammasta eikä pystynyt lähtemään kiertueelle. Fish loukkaantui 2004 Viva Comet Awards -palkintojenjakotilaisuudessa, kun hän kaatui lavan ja takahuoneen väliseen kuiluun kappaleen "Personal Jesus" esityksen jälkeen.
Fish seurusteli näyttelijä Alyson Hanniganin kanssa 1999–2000, mutta lopetti suhteen, koska Hanniganilla oli salasuhde nykyisen aviomiehensä kanssa.
Aiheesta muualla

Ginger's artist page on premier percussion (Arkistoitu – Internet Archive)(englanniksi)
Grajewon piirikunta

Grajewon piirikunta (puol. powiat grajewski) on yksi Podlasian voivodikunnan piirikunnista. Piirikunnan arvioitu väkiluku oli vuoden 2019 lopussa 47 210. Siihen kuuluvat viisi kuntaa ovat Grajewo, Radziłów, Rajgród, Szczuczyn ja Wąsosz.
Grajewon väestöpyramidi 2014.
Vuoden 2019 lopussa piirikunnan asukkaista 50,4 prosenttia oli naispuolisia ja 49,6 prosenttia miespuolisia. Alle 18-vuotiaat muodostivat 17,5 prosenttia piirikunnan väestöstä, työikäiset 62,2 prosenttia ja eläkeläiset 20,3 prosenttia väestön keski-iän ollessa 41,6 vuotta. Vuonna 2019 piirikunnassa syntyi 442 lasta. Grajewon piirikunnan väkiluvun ennustetaan pienenevän 36 508 asukkaaseen vuoteen 2050 mennessä.
Graiat

Perseus ja Graiat. 1892, taiteilija Edward Burne-Jones
Graiat (m.kreik. Γραῖαι, Graiai, "vanhat naiset") olivat kreikkalaisen mytologian mukaan kolme sisarta ja Forkyksen ja Keton lapsia. He olivat siten gorgojen sisaria, mutta myös heidän vartijoitaan. Yleisimmin heidän nimikseen mainitaan Pemfredo, Enyo ja Dino, mutta Hesiodos mainitsee vain kaksi ensimmäistä, kun taas Hyginus antaa Dinolle vaihtoehtoisen nimen Persis. Heidän uskotaan olleen syntymäperänsä vuoksi meren jumaluuksia ja meren vaahdon henkilöitymiä.
Graiojen kerrottiin olleen jo syntyessään harmaahiuksisia, ja kuitenkin he vanhenivat edelleen. Aiskhyloksen mukaan he olivat joutsenten kaltaisia. Heillä oli keskenään käytössään ainoastaan yksi silmä ja yksi hammas, joita he sitten vuorotellen käyttivät. Nämä varastamalla Perseuksen oli aikanaan helppo kiristää avuttomilta graioilta tieto gorgojen olinpaikasta ollessaan suorittamassa saamaansa tehtävää tuoda Medusan pää.
Gram

Gram voi tarkoittaa seuraavia:
Gramvärjäys, mikrobiologiassa käytetty bakteerien värjäysmenetelmä, jonka avulla tunnistetaan grampositiiviset ja gramnegatiiviset bakteerit
Gram, sukunimenä:
Bjørn Arild Gram (s. 1972), norjalainen poliitikko ja ministeri
Gregers Gram (1846–1929), norjalainen poliitikko
Hans Gram (1685-1748), tanskalainen historioitsija
Hans Christian Gram (1853–1938), tanskalainen lääkäri ja bakteriologi
Jørgen Pedersen Gram (1850–1916), tanskalainen matemaatikko
Peder Gram (1881–1956), tanskalainen säveltäjä ja kapellimestari
Victor Gram (1910–1969), tanskalainen poliitikko ja ministeri
Gram, J. R. R. Tolkienin mytologiassa Rohanin kahdeksas kuningas
Gram, sankari Sigurdin miekka skandinaavisessa muinaisuskossa.
Gram A/S, tanskalainen kylmälaitevalmistaja
Gramma, painoyksikkö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gram”, voi hakea sivunnimihaulla, laajalla sivunnimihaulla tai tekstihaulla.
Gießenin piirikunta

Gießenin piirikunta (saks. Landkreis Gießen) on piirikunta Saksan Hessenin osavaltion Gießenin hallintopiirissä. Piirikunnan pinta-ala on 854,56 neliökilometriä, ja siihen kuuluu 18 kuntaa. Vuoden 2020 lopussa piirikunnan väkiluku oli 271 667 asukasta. Piirikunnan pääkaupunki on Gießen.
Gießenin piirikunta ja sen kunnat.
Aiheesta muualla

Kuvia tai muita tiedostoja aiheesta Gießenin piirikunta Wikimedia Commonsissa
Piirikunnan verkkosivut (saksaksi)
Hessenin piirikunnat ja piirivapaat kaupungit
Bergstraße
Darmstadt
Darmstadt-Dieburg
Frankfurt am Main
Fulda
Gießen
Groß-Gerau
Hersfeld-Rotenburg
Hochtaunuskreis
Kasselin kaupunki
Kasselin piirikunta
Lahn-Dill-Kreis
Limburg-Weilburg
Main-Kinzig-Kreis
Main-Taunus-Kreis
Marburg-Biedenkopf
Odenwaldkreis
Offenbach am Main
Offenbachin piirikunta
Rheingau-Taunus-Kreis
Schwalm-Eder-Kreis
Vogelsbergkreis
Waldeck-Frankenberg
Werra-Meißner-Kreis
Wetteraukreis
Wiesbaden
Gotthilf Heinrich Ernst Muhlenberg
Aiheesta muualla

Kuvia tai muita tiedostoja aiheesta Gotthilf Heinrich Ernst Muhlenberg Wikimedia Commonsissa
JSTOR Global Plants: Muhlenberg, Gotthilf Heinrich Ernest (englanniksi)
FCF:n suomenmestaruus

| Tietoja: |
| --- | --- |
Luotu:: 2006
Mestareita yhteensä:: 10
Mestaruuksia eniten:: Valentine 5
Promootio:: Fight Club Finland

FCF:n suomenmestaruus on suomalaisen showpainipromootion Fight Club Finland mestaruusvyö.
FCF:n historiaa

FCF:n suomenmestaruus luotiin vuonna 2006 PWF:n lopettamisen jälkeen.
FCF:n suomenmestaruutta (ulkomailla Finnish Heavyweight Championship) on puolustettu Suomen lisäksi mm. Virossa ja Japanissa.
Mestaruutta on hallinnut kolme ulkomaalaista. Norjalainen Erik Isaksen voitti hallitsevan Suomen mestarin, Valentinen, 26. toukokuuta 2007 käydyssä tapahtumassa tullen täten virallisesti ensimmäiseksi ulkomaalaiseksi mestariksi. Ennen Isaksenia mestaruutta hallinneista ensimmäinen PWF-mestari "Backyard Bully" McMurphy oli ahvenanmaalainen ja samaa mestaruutta PWF:ssa hallinnut StarBuck tunnetaan kanadansuomalaisena. 29. toukokuuta 2010 japanilainen Yoshihiro Tajiri voitti mestaruustittelin SMASH Pro Wrestling -promootion tapahtumassa Shinjukussa, Japanissa käydyssä ottelussa Valentinelta. Kolmanneksi ulkomaalaiseksi Suomen mestariksi kruunattiin itävaltalainen Michael Kovac, kun hän kukisti Tajirin Japanissa käydyssä SMASH 13 -tapahtumassa 29. tammikuuta 2011. Michael Kovac:in mestaruuskausi kuitenkin päättyi melko lyhyeen, kun hän hävisi vyön 7. toukokuuta käydyssä Four-way ottelussa Häijy-Heimo Ukonselälle.
Vuonna 2015 Talvisota IX:ssä käytiin ensimmäistä kertaa Suomessa viiden miehen TLC eli Tables, Ladders, and Chairs -matsi.
FCF:n suomenmestaruushistoria > Lista yhteenlasketuista mestaruuskausista

| # | Painijat | Kerta |  Hallitut  vuorokaudet |
| --- | --- | --- | --- |
| 1. | Valentine | 5 | 1300 vrk |
| 2. | StarBuck | 5 | 681 vrk |
| 3. | Häijy-Heimo Ukonselkä | 3 | 568 vrk |
| 4. | King Kong Karhula | 3 | 393 vrk* |
| 5. | Stark Adder | 1 | 365 vrk |
| 6. | Johnny McMetal | 1 | 194 vrk |
| 7. | Tuho Torvinen | 1 | 162 vrk |
| 8. | Tajiri | 2 | 124 vrk |
| 9. | Erik Isaksen | 1 | 98 vrk |
| 10. | Michael Kovac | 1 | 97 vrk |
| 11 | Pyöveli Petrov | 1 | 29 vrk |
| 12 | Salomon Strid | 1 | 3+ vrk |
*King Kong Karhulan toinen mestaruuskausi jäi alle vuorokauden lyhyeksi.
FCF:n suomenmestaruushistoria > Lista mestaruuskauden puolustuksista

| Painija | Puolustusten määrä | Ottelut(erilaisilla säännöillä)&Huomioita |
| --- | --- | --- |
| Stark Adder | 4 | Best Of Three Series, 30 min Iron Man&Last Man Standing |
| Erik Isaksen | 1 |  |
| Valentine | 1 |  |
| Starbuck | 4 | Best Two Out Of Three Falls&No Rules |
| Valentine | 4 |  |
| Häijy-Heimo Ukonselkä | 0 | Hävisi mestaruuden Jatkosota 2010-tapahtumassa Suomessa |
| Valentine | 0 | Hävisi mestaruuden SMASH 3-tapahtumassa Japanissa |
| Tajiri | 0 | Hävisi mestaruuden SMASH 13-tapahtumassa Japanissa |
| Starbuck | 4 |  |
| Tajiri | 1 |  |
| Michael Kovac | 0 | Hävisi mestaruuden DOMination-tapahtumassa Suomessa |
| Häijy-Heimo Ukonselkä | 7 | Robert Holmström hyllytti tittelin Heimon lyönnin takia |
| King Kong Karhula | 8 | Tournament Final Match (vacant)&Tables, Ladders, and Chairs |
| Tuho Torvinen | 1 |  |
| Heimo Ukonselkä | 1 |  |
| Johny McMetal | 2 |  |
| Valentine | 5+ |  |
| Pyöveli Petrov | 0 |  |
| King Kong Karhula | 0 |  |
| Salomon Strid | 0 |  |
Giey-sur-Aujon

| Giey-sur-Aujon |
| --- | --- |
 Vanha postikortti, jossa kuva kunnan keskustasta
 vaakuna
 Giey-sur-Aujon
 Koordinaatit: 47°54′26″N, 5°04′14″E 
Valtio:  Ranska
Alue:  Grand Est
Departementti:  Haute-Marne
Arrondissementti:  Chaumont
Pinta-ala:  
 – Kokonaispinta-ala:  30,4 km²
Väkiluku (2021):  143 
 – Väestötiheys:  4 as./km²
Kunnan numero:  52220
Infobox OKVirheellinen NIMI-arvo: 
Giey-sur-Aujon on kunta Koillis-Ranskassa Haute-Marnen departementissa Grand Estin alueella. Se sijaitsee Aujonjoen varrella, noin 30 kilometriä Chaumontin kaupungista etelään.
Giey-sur-Aujonin kylä on joen rannalla. Kylän keskustassa on leikatuilla puilla koristeltu aukio. Vuodesta 1898 lähtien kadut ovat olleet jalkakäytävien reunustamia. Kolme neljäsosaa kunnan alueesta on metsän peitossa, ja niityt ovat laakson pohjalla kylän lähistöllä. Kaupungilla on teollinen menneisyys, josta ei tosin ole enää mitään jäljellä. Vuonna 1781 sinne perustettiin maalattuja kankaita valmisava tehdas, 1800-luvun alussa posliinitehdas ja vuonna 1883 avattiin käsineiden valmistuspaja. Mikään näistä ei toiminut pitkää aikaa. Giey-sur-Aujonin kirkko on peräisin 1200-luvulta. Kirkko on linnoitettu, erityisesti sen korkea ja massiivinen kellotorni, jossa on paksut seinät.
Aiheesta muualla

Kuvia tai muita tiedostoja aiheesta Giey-sur-Aujon Wikimedia Commonsissa
Gunnar Närhinen

Gunnar Alfons Emanuel Närhinen (13. elokuuta 1909 Helsinki – 17. joulukuuta 1974) oli suomalainen jalkapalloilija ja jääpalloilija.
Närhinen saavutti jalkapallon Suomen mestaruuden  HIFK:n joukkueessa vuosina 1931 ja 1933, pelasi kolme A-maaottelua ja yhden B-ottelun. Jääpalloa Närhinen pelasi HIFK:n kakkosjoukkueessa. Molemmissa lajeissa Närhinen pelasi maalivahtina.
Närhinen toimi myöhemmin HIFK:n juniorivalmentajana.
Gießenin hallintopiiri

| Gießenin hallintopiiri Regierungsbezirk Gießen |
| --- | --- |

 Piirin sijainti Saksassa
Valtio:  Saksa
Osavaltio:  Hessen
Piirikuntia:  5
Hallinto:  
 – hallinnollinen keskus:  Gießen
Pinta-ala:  5 380,59 km²
Väkiluku (31.12.2020):  1 048 740
 – väestötiheys:  195 as./km²
 
Hallintopiirin internetsivut
Gießenin hallintopiiri on yksi Saksan Hessenin osavaltion hallintopiireistä. Se sijaitsee keskisen Hessenin alueella, ja sen keskuskaupunki on Gießen. Vuoden 2020 lopussa hallintopiirissä oli 1 048 740 asukasta ja sen pinta-ala on 5 381 neliökilometriä.
Gießenin hallintopiiri jakautuu viiteen piirikuntaan (saks. Landkreise), Gießeniin, Lahn-Dilliin, Limburg-Weilburgiin, Marburg-Biedenkopfiin ja Vogelsbergkreisiin. Piirikuntaan kuulumattomia kaupunkeja (saks. kreisfreie Städte) ei hallintopiirissä ole.
Aiheesta muualla

Kuvia tai muita tiedostoja aiheesta Gießenin hallintopiiri Wikimedia Commonsissa
Hallintopiirin internetsivut
Saksan hallintopiirit
| --- | --- |
Baden-Württemberg:   Freiburg  Karlsruhe  Stuttgart  Tübingen 
Baijeri:   Ala-Baijeri  Mittelfranken  Oberfranken  Oberpfalz  Schwaben  Unterfranken  Ylä-Baijeri 
Hessen:   Darmstadt  Gießen  Kassel 
Nordrhein-Westfalen:   Arnsberg  Köln  Detmold  Düsseldorf  Münster
Funk Island

| Funk Island |
| --- | --- |
 Funk Island
Koordinaatit:  49°45′24″N, 53°11′02″W
Pinta-ala:  0,25 km²
Valtio
Valtio:   Kanada
Provinssi:  Newfoundland ja Labrador
Infobox OKNimi-testi OK: 
Funk Island on saari Kanadassa Newfoundlandin koillisrannikolla. Se on huomattava merilintujen pesimäpaikka ja nykyisin suojeltu alue.
Maantiede

Funk Island sijaitsee Kanadan Newfoundland ja Labradorissa noin 60 kilometriä Newfoundlandin saaren rannikosta koilliseen. Funk Islandista länteen sijaitsee Fogo Island. Saarella on pinta-alaa 25 hehtaaria ja sen korkein kohta on 15 metriä merenpinnasta. Saari on graniittia.
Saari on huomattava merilintujen pesäpaikka. Sillä tavataan esimerkiksi etelänkiisloja, tiiroja ja lunneja. Saaren yli miljoona etelänkiislaa ovat lajin suurin esiintymä Pohjois-Atlantin länsiosassa. Saari kuuluu nykyisin suojelualueeseen.
Historia

Saaren nimen alkuperää ei tunneta varmuudella. Sillä vierailivat useat merenkävijät, kuten Jacques Cartier. Merenkävijät pyysivät saaren lintuja ja niiden munia. Yksi pyydetyistä lajeista oli nykyisin sukupuuttoon kuollut siivetönruokki. Funk Island oli lajin suurin tunnettu pesimäyhteiskunta. Merenkävijöiden lisäksi niitä metsästivät intiaanit ja mantereen siirtolaiset. He perustivat saarelle pajoja, joissa lintuja kynittiin. Hyöhenet kerättiin myytäväksi, mutta usein ruumiit heitettiin pois. Siivetönruokki hävisi Funk Islandilta vuoden 1800 paikkeilla ja koko maailmasta nelisenkymmentä vuotta myöhemmin.  Monet museokokoelmien siivettömienruokkien luurangot ovat peräisin Funk Islandista.
Saaren kartta.
Enkeleitä Broadwaylla

| Enkeleitä Broadwaylla> Guys and Dolls |
| --- | --- |

Ohjaaja:  Joseph L. Mankiewicz
Käsikirjoittaja:  Joseph L. Mankiewicz Ben Hecht
Perustuu:  saman nimiseen musikaaliin (Abe Burrowsin ja Jo Swerlingin teksti), joka perustuu Damon Runyonin saman nimiseen novellikokoelmaan
Tuottaja:  Samuel Goldwyn
Säveltäjä:  Frank Loesser
Kuvaaja:  Harry Stradling
Leikkaaja:  Daniel Mandell
Pääosat:  Marlon Brando Jean Simmons Frank Sinatra Vivian Blaine
Valmistustiedot
Valmistusmaa:  Yhdysvallat
Tuotantoyhtiö:  Samuel Goldwyn Productions
Levittäjä:  Metro-Goldwyn-Mayer
Ensi-ilta:   Yhdysvallat 3. marraskuuta 1955  Suomi 21. joulukuuta 1956
Kesto:  150 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Enkeleitä Broadwaylla (Guys and Dolls) on vuonna 1955 ensi-iltansa saanut Joseph L. Mankiewiczin ohjaama elokuvamusikaali.
Se on elokuvaversio Abe Burrowsin ja Jo Swerlingin vuoden 1950 musikaalista Guys and Dolls. Musikaali taas perustuu Damon Ranyonin novelleihin, jotka on koottu 1931 ilmestyneeksi antologiaksi Guys and Dolls.
Juoni

Elokuva kertoo New York pikkurikollisten ja uhkapelureiden elämästä 1940-luvun lopulla. Nathan Detroit (Frank Sinatra) etsii sopivaa paikkaa craps-pelien järjestämiseen ja tarvitsee nopeasti tuhat dollaria uuden pelipaikan vuokraennakkoon. Toisaalta hänelle aiheuttaa ongelmia tyttöystävä Adelaide (Vivian Blaine), joka haluaa Detroitin lopettavan rikollisen elämän ja kosivan häntä.
Kuuluisa uhkapeluri Sky Masterson (Marlon Brando) lyö Detroitin kanssa tuhannen dollarin vedon siitä, että hän saa Detroitin valitseman naisen lähtemään illalliselle kanssaan. Nathanin valinta on tiukkapipoinen Pelastusarmeijan kersantti Sarah Brown (Jean Simmons).
Näyttelijät

| 0 | 1 | 2 |
| --- | --- | --- |
|  Marlon Brando  | … |  Sky Masterson   |
|  Jean Simmons  | … |  Sister Sarah Brown    |
|  Frank Sinatra  | … |  Nathan Detroit   |
|  Vivian Blaine  | … |  Miss Adelaide   |
|  Stubby Kaye  | … |  Nicely-Nicely Johnson   |
|  Robert Keith  | … |  Lieutenant Brannigan   |
|  Sheldon Leonard  | … |  Harry the Horse   |
|  Regis Toomey  | … |  Arvide Abernathy   |
|  B.S. Pully  | … |  Big Jule   |
|  Johnny Silver  | … |  Benny Southstreet   |
|  The Goldwyn Girls  | … |  Hot Box Girls yhtye, jäseninä June Kirby, Pat Sheehan ja Larri Thomas   |
Tuotanto

Elokuvan pohjalla oleva musikaali sai ensi-iltansa vuonna 1950 Broadwayllä missä sitä esitettiin yli tuhat kertaa.  Elokuvaversioon musiikkia muutettiin hieman, siitä poistettiin viisi kappaletta ja siihen kirjoitettiin kolme uutta kappaletta. Marlon Brandon rooliin kaavailtiin alun perin tanssitähti Gene Kellyä, mutta MGM-studio kieltäytyi lainaamasta Kellyä. Lisäksi tuottaja Samuel Goldwyn halusi rooliin nimenomaan Brandon, joka oli tuolloin todella suosittu näyttelijä.